Diari Oficial de la Generalitat Valenciana


Sumari del DOGV 6431, del 04-01-2011 (2010/14814)

ORDE 21/2010, de 28 de desembre, de la Conselleria de Sanitat, per la qual es convoquen sis beques de la Direcció General d'Ordenació, Avaluació i Investigació Sanitària per a estudis d'ordenació, avaluació i investigació sanitària, a càrrec dels Pressupostos de la Generalitat per a l'any 2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6431

Data del DOGV
:   04-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14675


Data del document
:   28-12-2010

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * ajuda pública

ORDE 21/2010, de 28 de desembre, de la Conselleria de Sanitat, per la qual es convoquen sis beques de la Direcció General d'Ordenació, Avaluació i Investigació Sanitària per a estudis d'ordenació, avaluació i investigació sanitària, a càrrec dels Pressupostos de la Generalitat per a l'any 2011. [2010/14729]
PREÀMBUL
La Conselleria de Sanitat, a través de la Direcció General d'Ordenació, Avaluació i Investigació Sanitària, convoca anualment beques per a realitzar treballs formatius en l'àmbit de l'avaluació de la qualitat assistencial i de les tecnologies sanitàries, de l'auditoria sanitària, de l'ordenació sanitària, de la formació especialitzada en ciències de la salut i de la investigació sanitària.
Per a l'any 2011 es pretén convocar la concessió de sis beques per a formar personal en les àrees d'ordenació, avaluació, investigació, inspecció, planificació i assegurament sanitari.
L'objectiu general d'esta convocatòria és facilitar la formació complementària per a afavorir la producció de coneixement científic com a element base en què fonamentar els programes, les polítiques de salut, formatives i d'investigació i les activitats de prestació assistencial, així com l'ordenació d'estes.
La present orde es tramita anticipadament a càrrec dels objectius i activitats del programa 411.50 Ordenació, Avaluació i Investigació Sanitària dels Pressupostos de la Generalitat per a l'any 2011, i queda condicionat a l'existència de la disponibilitat pressupostària corresponent després de l'aprovació dels pressupostos esmentats.
A més, donada la necessitat de convocar les beques a principis de l'any 2011, es fa necessari aplicar el procediment de tramitació d'urgència i, per tant, es reduïxen els terminis establits en el procediment a la mitat, llevat dels relatius a la presentació de sol·licituds i recursos.
Així mateix, segons que disposa l'article 7.4, en relació amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria està exempta del compliment del tràmit de notificació prèvia a la Comissió Europea per no aplicar-s'hi l'article 107 del Tractat de Funcionament de la Unió Europea.
Per això, a proposta de la Direcció General d'Ordenació, Avaluació i Investigació Sanitària, de conformitat amb el que preveu l'article 47.11 del Text Refós de la Llei de la Hisenda Pública de la Comunitat Valenciana, i per raó de les facultats que em conferixen el Decret 120/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Sanitat, així com la Llei 5/1983, de 30 de desembre, del Consell i el Decret 132/2009, de 4 de setembre, del Consell, pel qual es regula la concessió de beques, i tenint en compte els informes preceptius elaborats, en compliment del que establix l'article 13.2 del Decret 24/2009, del Consell, sobre la forma, estructura i procediment d'elaboració dels projectes normatius de la Generalitat, així com l'Orde de 26 de setembre de 1994, de la Conselleria d'Economia i Hisenda, per a la tramitació anticipada d'expedients de despeses.
ORDENE
Article 1. Objecte
La present orde té com a objecte convocar concurs públic per a la concessió de sis beques per a estudis d'ordenació, avaluació i investigació sanitària i aprovar les bases que regulen esta convocatòria i que es descriuen en l'annex I.
A més, donada la necessitat de convocar les beques a principis de l'any 2011, es fa necessari aplicar el procediment de tramitació d'urgència i, per tant, es reduïxen els terminis establits en el procediment a la mitat, llevat dels relatius a la presentació de sol·licituds i recursos.
La convocatòria es regix per les bases establides en esta orde; pel Decret 132/2009, de 4 de setembre, del Consell, pel qual es regula la concessió de beques, mentre no s'opose als preceptes bàsics de la Llei General de Subvencions i el seu reglament de desplegament; per les disposicions bàsiques contingudes en la Llei 38/2003, de 17 de novembre, General de Subvencions, i els preceptes de desplegament reglamentari que recull el Reial Decret 887/2006, de 21 de juliol; per les prescripcions contingudes en el Text Refós de la Llei de la Hisenda Pública de la Generalitat, aprovat pel Decret Legislatiu de 26 de juny de 1991, que aplicant-se a esta matèria, no estiguen en contradicció amb aquelles, i per al que no preveu este, pels preceptes que no tinguen caràcter bàsic de la Llei 38/2003, General de Subvencions.
Article 2. Dotació econòmica
Les beques estan dotades amb 1.000- bruts mensuals, import màxim de 12.000 euros cada becari. El global màxim de la convocatòria és de 72.000 euros, que es financen a càrrec del programa pressupostari 46.38.79.6396.025.82.0 de la Direcció General d'Ordenació, Avaluació i Investigació Sanitària, codi de línia T4510000, dels pressupostos de la Generalitat per a l'exercici 2011.
No obstant això, les beques esmentades queden condicionades a l'existència de la disponibilitat pressupostària corresponent després de l'aprovació dels pressupostos esmentats.
Article 3. Resolució de concessió de beques
Correspon a la directora general d'Ordenació, Avaluació i Investigació Sanitària, en l'àmbit de les seues competències, dictar la resolució de la concessió de les beques així com la facultat d'adoptar les mesures necessàries per al desplegament i execució d'esta orde, per delegació del conseller de Sanitat.
Article 4. Assegurança d'accidents
La Conselleria de Sanitat ha de subscriure amb una entitat asseguradora una pòlissa d'assegurança per al cas d'accident individual, del qual seran beneficiàries les persones adjudicatàries de les beques.
Article 5. Tractament de dades personals
Les dades personals de les persones sol·licitants, arreplegades en el transcurs del procediment, s'inclouen en un fitxer automatitzat de l'òrgan convocant, en els termes i condicions que s'arrepleguen en la Llei 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el Reglament de desplegament de la referida llei orgànica.
DISPOSICIÓ FINAL
Única. Entrada en vigor
La present orde entrarà en vigor l'endemà de la publicació en el Diari Oficial de la Comunitat Valenciana.
Contra el present acte, que posa fi a la via administrativa, pot interposar-se recurs potestatiu de reposició davant del conseller de Sanitat, en el termini d'un mes des de l'endemà de la publicació en el Diari Oficial de la Comunitat Valenciana, segons que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, a comptar des de l'endemà de la publicació de la present orde, d'acord amb el que preveuen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Si bé, no poden simultaniejar-se ambdós recursos i tot això sense perjuí que s'utilitze qualsevol altra via que es considere oportuna.
València, 28 de desembre de 2010
El conseller de Sanitat,
MANUEL CERVERA TAULET
Annex I
Bases de la convocatòria per a la concessió de sis beques de la Direcció General d'Ordenació, Avaluació i Investigació Sanitària per a avaluació, auditoria i investigació sanitària, per a l'any 2011
Primera. Objecte i finalitat
Les beques tenen com a objecte la formació del personal adjudicatari per mitjà de la realització d'estudis en les àrees d'ordenació, avaluació, investigació, planificació i assegurament sanitari.
Concretament es pretén facilitar la formació complementària, l'adquisició de noves aptituds i l'especialització, a través de projectes i accions d'I+D+I en l'àmbit de l'avaluació de la qualitat assistencial i de les tecnologies sanitàries, de l'auditoria sanitària, de l'ordenació sanitària, de la formació especialitzada en ciències de la salut i de la investigació sanitària, en l'àmbit de la Direcció General d'Ordenació, Avaluació i Investigació Sanitària.
Segona. Dotació, duració i pagament de beques
1. Cada una de les beques està dotada amb 1.000 euros bruts mensuals, quantitat que estarà subjecta a les retencions que pertoquen legalment.
2. El període de duració de les beques és de 12 mesos des de la data que s'indique en la resolució de concessió, que s'ha de publicar en el Diari Oficial de la Comunitat Valenciana i sempre condicionada a l'existència de la disponibilitat pressupostària corresponent i si l'exercici de l'activitat que s'estiga efectuant ho requerix o aconsella.
El període de duració pot prorrogar-se sense necessitat de nova convocatòria per un període màxim de 12 mesos addicionals, sempre que existisca la disponibilitat pressupostària corresponent i si l'exercici de l'activitat que s'estiga efectuant ho requerix o aconsella.
3. L'import de la beca s'abona mensualment, després de la certificació de conformitat emesa per la directora general d'Ordenació, Avaluació i Investigació Sanitària.
Tercera. Requisits dels sol·licitants
1. Poden obtindre la condició de beneficiaris de les ajudes previstes en esta convocatòria els que reunisquen els requisits següents:
a) No ser major de 35 anys.
b) Estar en possessió del títol de llicenciat o diplomat en ciències relacionades amb la salut, expedit o homologat per les autoritats espanyoles corresponents i que no hagen transcorregut més de cinc anys des de la seua finalització.
c) No haver sigut beneficiari de beques de pràctiques professionals en la Generalitat per un període igual o superior a 36 mesos.
d) No trobar-se sotmés a les prohibicions per a obtindre la condició de beneficiari establides en el article 13 de la Llei 38/2003, de 17 de novembre, General de Subvencions, cosa que cal acreditar per mitjà de la declaració responsable inclosa en la sol·licitud.
e) Disposar de cobertura sanitària.
Quarta. Formalització de sol·licituds i termini de presentació
1. Les sol·licituds per a optar a les beques, així com la presentació del currículum s'han de fer amb el model normalitzat que consta en l'annex II de la present orde, que està a disposició dels interessats, en la Conselleria de Sanitat (c/ del misser Mascó, núm. 31-33, 46390), en l'adreça d'Internet i en qualsevol oficina PROP, i s'han de dirigir a la Direcció General d'Ordenació, Avaluació i Investigació Sanitària (Servici d'Avaluació, Auditoria i Ordenació Sanitària).
Les persones aspirants a la beca han de presentar les sol·licituds, en el termini de 15 dies hàbils a comptar des de l'endemà de la publicació de la present orde en el Diari Oficial de la Comunitat Valenciana en el Registre General de la Conselleria de Sanitat, siti en el carrer del misser Mascó, 31-33 de València, en oficines PROP de la Generalitat o per qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Tots els mèrits que s'al·leguen han de ser acreditats documentalment, per mitjà d'original o fotocòpia compulsada, en el moment de presentació de les sol·licituds.
La falta d'aportació, juntament amb la sol·licitud, de la documentació general dels mèrits, pot ser causa d'exclusió.
3. A la sol·licitud s'ha d'adjuntar la documentació següent:
A) Documentació general:
a) Declaració responsable, que s'acompanya com a annex III a la present orde, ben omplida i firmada, en la qual es declare, sota la responsabilitat de la persona interessada:
- Que complix els requisits exigits en la present convocatòria i la resta de normes que siguen d'aplicació.
- Que es compromet a renunciar a qualsevol activitat remunerada que tinguera en cas de ser beneficiari de la beca.
- Que està al corrent en les seues obligacions tributàries i de Seguretat Social.
- Que disposa de cobertura sanitària.
B) Full d'autobaremació ben omplit segons model de l'annex IV.
C) Documentació acreditativa dels mèrits al·legats:
a) Currículum, en el qual es fan constar les dades personals i acadèmiques (inclosa la tesi i altres titulacions si n'hi havia), així com la relació de màsters, cursos o assistència a jornades.
b) Fotocòpia compulsada del títol o del depòsit de les taxes per a l'expedició del títol, si és el cas i certificat oficial de qualificacions o fotocòpia compulsada amb expressió de la nota mitjana.
4. Finalitzat el termini de presentació de sol·licituds, s'ha de publicar en l'adreça d'Internet i en els taulers d'anuncis de la Conselleria de Sanitat, sítia al carrer del misser Mascó, 31-33 de València, i de les direccions territorials de Sanitat d'Alacant (c/ Girona, 26), de Castelló (c/ Hort dels Corders, 12) i de València (Gran Via de Ferran el Catòlic, 74), la llista provisional d'aspirants, en la qual també s'ha de fer constar, si és el cas, la relació d'aspirants exclosos, amb causa motivada d'exclusió.
Cinquena. Comissió avaluadora
1. Es constituïx una comissió avaluadora per a l'examen de les sol·licituds de les beques, que ha d'elaborar en el termini màxim de quinze dies des de la finalització del període de presentació de sol·licituds, les oportunes propostes d'adjudicació de les beques.
2. La comissió avaluadora està formada per:
- El cap de l'Àrea d'Inspecció, Avaluació i Ordenació Sanitària, que hi actua com a president, o la persona que hi delegue.
- El cap del Servici d'Avaluació, Auditoria i Ordenació Sanitària, o la persona que hi delegue.
- El cap de l'Oficina d'Investigació, o la persona que hi delegue.
- El cap del Servici d'Inspecció de Servicis Sanitaris, o la persona que hi delegue.
- Un representant del Servici d'Avaluació, Auditoria i Ordenació Sanitària, que hi fa de secretari.
3. El funcionament de la comissió ha d'adaptar-se al que establix la present convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. La comissió avaluadora té facultats per a resoldre tots els dubtes que apareguen en la interpretació de les bases de la present convocatòria, i és l'òrgan col·legiat encarregat de fer la proposta de concessió de la beca davant de la directora general d'Ordenació, Avaluació i Investigació Sanitària. Així, a l'hora d'efectuar la proposta de concessió, la comissió s'ha de regir pel principi de concurrència competitiva, comparant les sol·licituds presentades a fi d'establir una prelació entre estes d'acord amb el barem que s'establix en esta convocatòria, i ha d'emetre un informe en què es concrete el resultat de l'avaluació efectuada i formular proposta de concessió de les beques als candidats que hagen obtingut major puntuació en el procés de selecció.
Sisena. Barem i procediment de selecció
1. La selecció dels becaris la determina la puntuació obtinguda per l'aplicació del barem següent, d'acord amb el que preveu el Decret 132/2009, de 4 de setembre, del Consell, pel qual es regula la concessió de beques:
A) Expedient acadèmic: El màxim de puntuació que pot obtindre's en este apartat és de 18 punts, corresponent:
1. La puntuació assignada a l'expedient acadèmic coincidix amb la nota mitjana ponderada, i dóna lloc a una valoració entre cinc i deu.
2. Formació especialitzada en Ciències de la Salut, fins a un màxim de 4,5 punts.
3. Altres títols acadèmics oficials que no constituïsquen un requisit per a la concessió. En este subapartat la puntuació màxima és de 3 punts:
Doctor: 2 punts
Altres llicenciatures en ciències de la salut: 1 punt
Altres diplomatures en ciències de la salut: 0,5 punts
4. Com la convocatòria va dirigida a llicenciats i diplomats indistintament, tindre la llicenciatura es valora en 0,50 punts.
B) Coneixement de valencià: només es valoren els certificats expedits o homologats per la Junta Qualificadora de Coneixements de València, fins a un màxim d'1 punt, d'acord amb l'escala següent. Puntua exclusivament el nivell acreditat més alt:
Certificat de coneixement grau superior: 1 punt
Certificat de coneixement grau mitjà: 0,75 punts.
Certificat de coneixement grau elemental: 0,50 punts
Certificat de coneixement oral: 0,25 punts.
C) Coneixement d'idiomes de la Unió Europea: es valora cada nivell superat, d'acord amb el Marc Comú Europeu de referència per a les Llengües, amb 0,20 punts. La puntuació màxima que es pot obtindre per al conjunt d'idiomes i cursos acreditats és d'1 punt.
Només es valoren els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que un idioma s'acredite per títol universitari i haja sigut valorat en l'apartat A.3 no es pot computar també en este apartat.
D) Coneixements addicionals, fins a un màxim de 6 punts:
1. Experiència professional relacionada directament amb l'objecte de la beca, fins a 2 punts, i es computen 0,10 per cada mes complet treballat.
2. Cursos de formació relacionats amb l'objecte de la beca, fins a un màxim de 4 punts.
Es valoren els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
a) De 200 o més hores, 3,00 punts.
b) De 100 o més hores, 2,00 punts.
c) De 75 o més hores, 1,50 punts.
d) De 50 o més hores, 1,00 punt.
e) De 25 o més hores, 0,50 punts.
f) De 15 o més hores, 0,20 punts.
Els centres de formació que impartisquen cursos han de ser organismes oficials o centres reconeguts.
E) Altres mèrits: es valoren fins a un màxim de 2 punts coneixements d'ofimàtica, publicacions en revistes científiques, impartició de cursos, coneixements de dret administratiu.
F) Entrevista personal: es valora fins a un màxim de 8 punts.
2. El procés de selecció té les fases següents:
1a. La comissió ha d'avaluar els mèrits de cada sol·licitant aplicant el barem establit en esta convocatòria, exceptuant l'entrevista personal.
2a. Després d'això se citen els aspirants per a la fase d'entrevista personal.
Obtinguda la puntuació provisional de tots els aspirants, s'exposa la llista ordenada, segons la puntuació obtinguda, en l'adreça d'Internet i en els taulers d'anuncis de la Conselleria de Sanitat, sítia en el carrer del misser Mascó, 31-33 de València, i de les direccions territorials de Sanitat d'Alacant (c/ Girona, 26), de Castelló (c/ Hort dels Corders, 12) i de València (Gran Via de Ferran el Catòlic, 74), durant 5 dies, per a la fase d'al·legacions. Les publicacions successives s'han de fer en eixe lloc.
3a. Finalitzat el procés de selecció, la comissió avaluadora elabora una proposta de resolució de concessió de beques a l'òrgan concedent que conté la relació dels beneficiaris, així com una borsa de reserva constituïda pels aspirants que no resulten adjudicataris de les beques, prioritzada per orde de puntuació per a cobrir les vacants que puguen sorgir durant el període d'aprofitament. Així mateix s'ha d'incloure una relació dels aspirants les sol·licituds dels quals han sigut desestimades, amb la indicació de les causes de denegació.
Setena. Resolució i recursos
1. La directora general d'Ordenació, Avaluació i Investigació Sanitària és la competent per a resoldre el procediment de concessió de la beca mitjançant una resolució ben motivada en el termini màxim de 3 mesos comptats a partir del dia següent al de la publicació de la convocatòria en el Diari Oficial de la Comunitat Valenciana, que ha d'incloure els requisits mínims exigits en l'article 25 de la Llei 38/2003, de 17 de novembre, General de Subvencions, sense perjuí de l'ampliació dels terminis en els termes previstos en l'article 42 en relació amb l'article 50 de la Llei 30/1992, de 26 de novembre, de Règim Jurídic de les Administracions Públiques i el Procediment Administratiu Comú.
La Conselleria de Sanitat es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'estes bases.
En la resolució s'ha d'incloure la borsa de reserva per al cas de renúncia o abandó d'algun beneficiari.
2. La resolució d'adjudicació s'ha de publicar en el Diari Oficial de la Comunitat Valenciana, acte que, d'acord amb el que preveuen els articles 58, 59 i 60 de la Llei 30/1992,de Règim Jurídic de les Administracions Públiques i del Procediment Administratiu Comú, té efectes de notificació a les persones interessades.
3. Contra la resolució dictada en el procediment de concessió, com que exhaurix la via administrativa, es pot interposar recurs contenciós administratiu dins del termini de dos mesos comptats des de l'endemà de la publicació davant de la Sala Contenciosa Administratiu del Tribunal Superior de Justícia de la Comunitat Valenciana i, potestativament, recurs de reposició davant del conseller de Sanitat en el termini d'un mes des de la publicació en el Diari Oficial de la Comunitat Valenciana.
Huitena. Drets obligacions, tutoria i incidències dels becaris
1. Quant a les obligacions dels beneficiaris és d'aplicació el que disposa el Decret Legislatiu de 26 de juny de 1991, del Consell, pel qual s'aprova el text refós de la Llei de la Hisenda Pública de la Generalitat, amb particular efecte de l'article 47.
2. Les beques són incompatibles amb l'exercici de qualsevol altra beca o ajuda, així com la realització de qualsevol altra activitat laboral, en els termes previstos en el Decret 132/2009, de 4 de setembre.
3. La Direcció General d'Ordenació, Avaluació i Investigació Sanitària, ha de convocar els adjudicataris sol·licitants de les beques per a la firma del corresponent document de notificació i acceptació. Amb la firma de l'acceptació, els sol·licitants mostren la conformitat amb tots els termes de les bases publicades en la present orde, així com els acords que adopte la comissió avaluadora.
La condició de becari no genera cap relació laboral ni administrativa amb la Generalitat.
4. La Direcció General d'Ordenació, Avaluació i Investigació Sanitària ha d'ordenar les activitats i projectes establint la dedicació dels becaris, segons els criteris dels seus propis servicis i mitjans, i amb una dedicació total de 30 hores setmanals.
5. Les obligacions dels becaris són:
a) Col·laborar en els treballs apropiats a la titulació i assistència a la investigació i desenvolupaments en avaluació de la qualitat assistencial i de les tecnologies sanitàries, de l'ordenació sanitària i de la formació especialitzada en Ciències de la Salut.
b) Realitzar el treball encomanat amb dedicació exclusiva.
c) Un mes abans de la finalització de la beca, realitzar una memòria científica i de les activitats dutes a terme durant tal període.
6. Finalitzat el període d'aprofitament de la beca, i amb un informe previ d'assistència, aprofitament i aptitud, la directora general d'Ordenació, Avaluació i Investigació Sanitària ha d'estendre el certificat corresponent.
7. La Direcció General d'Ordenació, Avaluació i Investigació Sanitària resol les incidències que es produïsquen durant el període d'aprofitament de la beca i pot deixar-les sense efecte, amb l'audiència prèvia de la persona interessada, a més de per les causes de reintegrament previstes en l'article 37 de la Llei 38/2003, de 17 de novembre, General de Subvencions, en els casos següents:
a) Incompliment de les obligacions.
b) No realitzar l'activitat que motiva la concessió.
c) Deixar de reunir els requisits exigits en esta convocatòria.
Davant de les incidències, renúncies, abandons o incompliments que deixen vacant una beca, es procedix a cobrir-la segons l'orde establit en la borsa de reserva que resulte del procés de selecció.